La Generalitat destinarà 700 milions d'euros als consistoris per a construir col·legis i instituts
17 d’octubre 2017

![Imagen 1](/media/5f0mlys3/67edificant-1_cuerpo.jpg)![Imagen 2](/media/euldjh5e/67edificant-4_cuerpo.jpg)

La Generalitat Valenciana destinarà 700 milions d'euros als consistoris per a construir col·legis i instituts. Açò va ser el que se'ls va informar ahir als alcaldes o regidors d'Educació que van assistir a la presentació, en el Palau de la Generalitat, del pla Edificant, el nou instrument de col·laboració entre la Generalitat i consistoris per a accelerar la construcció de centres docents.

Este pla està basat en la inversió de 700 milions d'euros que el Consell destinarà fins a 2019 als ajuntaments per a reactivar la construcció de col·legis i instituts públics, tot açò amb l'objectiu de construir 200 centres nous i reformar-ne altres 500. A més de les peticions que es reben per part dels ajuntaments, la Generalitat donarà prioritat a la construcció de 24 col·legis integrats en barracons i més de 100 amb aules prefabricades, arreplegats en una llista realitzada en 2016.

L'alcalde de Sagunt, Quico Fernández, va participar en la presentació del pla Edificant com a vicepresident de la Federació Valenciana de Municipis i Províncies, i va afirmar que este programa “**és un pla d'inversió educatiu ambiciós que té com a objectiu col·laborar amb els ajuntaments del País Valencià per a avançar molt més ràpid en la construcció d'infraestructures educatives arreu de totes les comarques**”.

El vicepresident de la FVMP ha destacat que el programa Edificant significa “**millorar el mapa d'infraestructures educatives del nostre País; restituint a la normalitat els errors comesos en etapes anteriors. La rehabilitació, reforma o construcció de centres escolars és una necessitat per a consolidar el dret a una educació pública i de qualitat, afavorint l'accés en igualtat de condicions i impulsant la formació com a suport del nostre present i la construcció d'una societat que tinga els seus fonaments bàsics en l'educació pública i de qualitat**”.

*   [](http://www.facebook.com/sharer.php?u=https://aytosagunto.es/va/actualitat/la-generalitat-destinarà-700-milions-d-euros-als-consistoris-per-a-construir-col-legis-i-instituts/ "Facebook")
*   [](http://twitter.com/share?url=https://aytosagunto.es/va/actualitat/la-generalitat-destinarà-700-milions-d-euros-als-consistoris-per-a-construir-col-legis-i-instituts/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-generalitat-destinarà-700-milions-d-euros-als-consistoris-per-a-construir-col-legis-i-instituts/ "Linked In")
*   [](mailto:?body=https://aytosagunto.es/va/actualitat/la-generalitat-destinarà-700-milions-d-euros-als-consistoris-per-a-construir-col-legis-i-instituts/)